stanford-oval/wikipedia huggingface dataset:
גוט גוט
הערות שוליים

↑  Gout GOUT | Profile | World Athletics, worldathletics.org
1 2  Gout Gout: Australian 16-year-old breaks 200m record in 20.04secs during school championships, BBC Sport, ‏2024-12-07 (באנגלית בריטית)
↑  "Ipswich 15-year-old creates Australian athletics history with blistering sprint performance". ABC News (בAustralian English). 2023-04-15. נבדק ב-2024-12-13.
↑  מבוטא כ-Gwot
↑  Vince Rugari, He’s our newest star. And we’ve spelt his name wrongly, The Sydney Morning Herald, ‏2024-12-09 (באנגלית)
↑  Gout Gout's father clarifies Australian athlete's correct name and pronunciation | Sporting News Australia, www.sportingnews.com, ‏2024-12-09 (ב־Australian English)
↑  News post not found - Athletics Australia, www.athletics.com.au
↑  ‘Mind blowing’: Queensland teenager shatters Australian record as Sally Pearson’s 20-year feat toppled, Fox Sports, ‏2023-04-16 (באנגלית)
↑  "15-year-old Gout Gout smashes 41-year Aussie record, just misses Usain Bolt". news (באנגלית בריטית). נבדק ב-2024-12-13.
↑  Athletics news 2023, teenager Gout Gout breaks under 18s national 200m sprint record, amp.nine.com.au (באנגלית)
↑  Pulse Sports, Australian wonderkid dubbed 'Oceanian Usain Bolt' sets another milestone after dominating Queensland Championships, Pulse Sports Nigeria, ‏2024-03-17 (באנגלית)
↑  'Scary': Crowd in awe as 16-year-old storms to under-20 glory, Nine, ‏2024-04-11 (באנגלית)
↑  (-0.7 מ/ש)
↑  Australia names team of 68 for World U20 Championships Lima 24 | News | Lima 24 | World Athletics U20 Championships, worldathletics.org
↑  Walaza storms to sprint double at World U20 Championships in Lima | News | Lima 24 | World Athletics U20 Championships, worldathletics.org
↑  התחרות נקראת - GPS Track & Field Championships
↑  AthleticLIVE, qldathletics.anet.live (באנגלית אמריקאית)
↑  16-Year-Old Sprint Sensation Gout Gout Turns Professional, Signs With Adidas, CITIUS MAG (באנגלית)
↑  (+1.2 מ/ש)
↑  sport, Guardian (2024-11-03). "Australian sprint prodigy Gout Gout blazes to new 200m heights". The Guardian (באנגלית בריטית). ISSN 0261-3077. נבדק ב-2024-12-13.
↑  (+3.4 מ/ש)
↑  2024 Chemist Warehouse Australian All Schools Athletics Championships, meets.rosterathletics.com
1 2  Gout Gout breaks 100m record, runs illegal 10.04 seconds in 100m heat at Australian All Schools Championships, news.com.au
↑  100 Metres - men - senior - all, worldathletics.org
↑  (+0.9 מ/ש)
↑  2024 Chemist Warehouse Australian All Schools Athletics Championships, meets.rosterathletics.com
| --- | --- |
בקרת זהויות :  World Athletics: 15006779 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גוט גוט".
ג'ון פלטשר

| --- | --- |

 לידה:  20 בדצמבר 1579 ריי, הממלכה המאוחדת 
 פטירה:  29 באוגוסט 1625 (בגיל 45) לונדון, ממלכת אנגליה 
 מדינה:  ממלכת אנגליה 
 מקום קבורה:  קתדרלת סאת'ק 
 מקום לימודים:  קורפוס כריסטי קולג', קיימברידג', The King's (The Cathedral) School 
 שפות היצירה:  אנגלית 
 
ג'ון פלטשר (באנגלית: John Fletcher;‏ דצמבר 1579 - אוגוסט 1625) היה מחזאי אנגלי מצליח מאוד בתקופה היעקובינית. פלטשר התמחה בסוגות הטרגיקומדיה ("הרועה הנאמנה", "הסגן התנודתי") וקומדיית-נימוסים ("מרדף שווא", "הסיכויים", "עולה רגל") וחיבר גם טרגדיות. נודע בשיתופי הפעולה שלו בחיבור מחזות עם פרנסיס בומונט ("פילסטר", "הטרגדיה של העלמה", "מלך לא מלך") עם פילפ מסינגר (אנ'), וגם עם שייקספיר (במיוחד במחזה "שני שארים אצילים"). היה מחליפו וממשיך דרכו של שייקספיר כמחזאי הבית הראשי של להקת אנשי המלך. מחזותיו חוברו לקהל משכיל; מתאפיינים ברוח רומנטית, במבנה מורכב ובליריות; ועוסקים בצניעות, מוסר, ומדינאות. פלטשר חיבר, בעצמו או עם מחזאים אחרים, עשרות מחזות, שזכו לעדנה מחודשת בתקופת הרסטורציה ואילך. נחשב למחזאי האליזבתני השלישי בחשיבותו לאחר שייקספיר ובן ג'ונסון.
חייו ויצירתו

נולד במזרח סאסקס. אביו, סר ריצ'רד פלטשר, היה בישוף וכיהן כבישוף של בריסטול, הבישוף של ווסטרשייר והבישוף של לונדון והכומר המוודה של אליזבת הראשונה, מלכת אנגליה. בגיל 11 החל ללמוד בקולג' קורפוס קריסטי באוניברסיטת קיימברידג', כהכנה לחיי כמורה. אולם בשלב מסוים עזב את האוניברסיטה והחל בקריירה של כותב מחזות בלונדון.
ב-1606 הוא מוזכר כחבר ב"להקת הילדים" (Children of the Queen's Revels) שהופיעה בתיאטרון בלקפרייר, עבורו חיבר מחזות עם פרנסיס בומונט. בשנת 1608 חיבר את הטרגיקומדיה הפסטורלית הלירית "הרועה הנאמנה", ששימשה מאוחר יותר מקור השראה למחזה "הסערה" מאת שייקספיר, ול"קומוס" מאת מילטון. כעבור שנה חיבר עם בומונט את המחזה "פילסטר", שהצלחתו עזרה לכונן את הפופולריות של סוגת הטרגיקומדיה בתיאטרון האנגלי של זמנו. שיתוף הפעולה הפורה בין בומונט ופלטשר נמשך עד לשנת 1613, ושניהם היו מיודדים עם בן ג'ונסון. הטרגיקומדיות של בומונט ופלטשר זכו להצלחה גדולה, והשפיעו על המחזות האחרונים של שייקספיר. פלטשר חבר ללהקתו של שייקספיר "אנשי המלך"', וחיבר עמו את המחזות "הנרי השמיני", "שני שארים אצילים", והמחזה האבוד "קרדניו", המתוארכים לסביבות שנת 1613-1614. לאחר מות שייקספיר ב-1616, ככל הנראה פלטשר חתם על חוזה בלעדי עם "אנשי המלך" כמחבר המחזות הראשי של הקבוצה, במקום שייקספיר. פלטשר העדיף בדרך כלל ליצור עם שותפים, בהם נתן פילד (אנ') ופיליפ מסינגר (אנ'), שירש את מקומו כמחזאי-הבית הראשי של "אנשי המלך".
הוא נפטר במגפת הדבר בלונדון ונקבר בקתדרלת סאת'ק לצד אדמונד שייקספיר, אחיו של ויליאם שייקספיר.
כתב עליו פרדריק ויליאם מורמן: "פלטשר הצטיין יותר מכל בקומדיה רומנטית; ובטרגדיות שלו - זו רוח הרומנסה המדברת אלינו. בדרמה הרומנטית שלו אנו מוצאים דיאלוגים חיוניים בצירוף קלות גדולה של תנועה והמצאה, כשאי-אפשר למצוא אפילו מחזה אחד שלו שאינו מואר על ידי כמה פנינים של שירה לירית משובחת".
מחזותיו שחוברו בזיקה למחזות שייקספיר

| המחזה | סוגה | המחבר | שנה | זיקה למחזה השייקספירי | הערות |
| --- | --- | --- | --- | --- | --- |
| הרועה הנאמנה | טרגיקומדיה | ג'ון פלטשר | 1608 | חלום ליל קיץ | שייקספיר חיבר בהשפעתו את מחזהו "הסערה" |
| שכר האשה | קומדיה | ג'ון פלטשר | 1610 | אילוף הסוררת | המשך למחזה השייקספירי: פטרוקיו מאולף על ידי אשתו השנייה מריה |
| פילסטר | טרגיקומדיה | בומונט, פלטשר | 1610 | סימבלין | שני המחזות חוברו באותה תקופה ודומים זה לזה בעלילה ובלשון.  לא ברור מי השפיע על מי. שניהם חוברו בזיקה למחזה "המלט". |
| האחד השקרי | היסטוריה | פלטשר, מסינגר | 1613 | אנטוניוס וקלאופטרה | עוסק באותה עלילה היסטורית מנקודות מבט פוליטיות |
| המסע הימי | קומדיה | פלטשר, מסינגר | 1622 | הסערה | חיקוי למחזהו של שייקספיר |
ראו גם

הסערה
ג'ון מילטון
הערות שוליים

↑  שניהם חיברו שירי-שבח למחזהו "השועל".
↑  John Fletcher, The Faithful Shepherdess, London: Dent, 1897, עמ' iX
| --- | --- |
בקרת זהויות :  NLI: 987007279697205171  PLWABN: 9810679550105606  BIBSYS: 90617431  BNE: XX827730  BnF: cb12031567z (data)  CANTIC: a10342540  CiNii: DA00625789  GND: 118691767  ICCU: CFIV086840  ISNI: 0000 0001 0870 1723  LCCN: n80016996  LNB: 000155789  MusicBrainz: 7328c324-a9e4-4d70-a4b7-1efd785770b0  NDL: 00466547  NKC: ola2003191746  NLA: 35089335  NLK: KAC199608923  NTA: 068421087  RERO: 02-A012310803  SELIBR: 187029  SNAC: w67944sk  SUDOC: 028490118  Trove: 823373  VcBA: 495/90022  VIAF: 12323361   WorldCat (עם VIAF): 12323361
אישה באבטיח (שיר)

| --- | --- |
 שיר בביצוע חוה אלברשטיין
 מתוך האלבום לאט, לאט, לאט...
 יצא לאור:  פברואר 1973
 סוגה:  שיר ילדים 
 שפה:  עברית
 אורך:  2:56
 חברת תקליטים:  CBS ישראל
 כתיבה:  נורית זרחי
 לחן:  שלמה גרוניך
 
"אישה באבטיח" הוא שיר שהקליטה הזמרת הישראלית חוה אלברשטיין. הוא ראה אור בפברואר 1973 בהוצאת חברת התקליטים CBS ישראל כרצועה השלישית באלבומה ה-11 של אלברשטיין, "לאט, לאט, לאט...".
רקע וכתיבה

"אישה באבטיח" נכתב על ידי נורית זרחי ללחן משל שלמה גרוניך. השיר מתאר את חייה של אישה המתגוררת באבטיח גדול, שמסמל יצירתיות ופשטות, ומפגש בין דמיון למציאות. תוך התארגנותה המוקפדת, היא מצליחה ליצור לעצמה מקום נעים ומסודר, שמספק לה את כל צרכיה הבסיסיים. אולם כאשר מגיעה עונה חדשה, נאלצת לעזוב את ביתה החמים ולחפש דירה חדשה. המעבר מדירה רחבה בתוך האבטיח לחדרון צר בתוך גזר קטן מייצג את השינוימאורח חיים עשיר ומגונן לעוני ולצמצום, ומוביל לייאוש ולתחושת צפיפות.
במהלך המעבר נתקלת בקשיים להסתגל למגורים החדשים, כשאין לה מקום לסלון, וההגבלה על המקום מחייבת אותה לקצץ ולהתאים את חייה למציאות החדשה. השיר מדגיש את תחושת האובדן והחיפוש המתמיד אחר מקום ובית, תוך כדי עיסוק בקונפליקט בין הרצון לחיים נוחים לבין המציאות הקשה של מחסור. השילוב של אלמנטים דימויים, כמו האבטיח והגזר, מצביע על דינמיקה בין חופש לצמצום, והשיר מצליח להעביר רגשות עזים של התמודדות עם שינויים בלתי צפויים.
במרוצת השנים פורסמו כמה גרסאות כיסוי לשיר, כשהמוכרות בניהן הוקלטו על ידי נורית גלרון, מירי מסיקה (שתיהן כדואט עם גרוניך) ורמה מסינגר.
ג'סיקה לונג

ג'סיקה לונג (באנגלית: Jessica Long; נולדה ב-29 בפברואר 1992) היא שחיינית אמריקאית. לונג משתתפת במשלחת האמריקאית למשחקים הפאראלימפיים ומחזיקה ב-24 מדליות פאראלימפיות, מהן 13 מדליות זהב. בשנים 2006 ו-2011 זכתה בתואר השחיינית הנכה של השנה מטעם המגזין סווימינג וורלד.
ביוגרפיה

לונג נולדה בסיביר וגדלה בבית יתומים עד גיל 13 חודשים, אז אומצה. בגיל 18 חודשים, כטיפול, עברה ניתוח קטיעה ברגליה מתחת לברך עקב פגם מולד ברגליה, פיבולר המימליה, מחלה שבה יש חסר של עצם השוקית (פיבולה), ומאז היא למדה ללכת בעזרת רגליים תותבות. היא גדלה בבולטימור, שבמרילנד והחלה להשתתף בתחרויות שחייה כשהייתה בת 10.
ביוגרפיה > אתונה 2004

לראשונה השתתפה לונג במשחקים הפאראלימפיים במשחקים הפאראלימפיים אתונה (2004) וזכתה בשלוש מדליות זהב. במשחה ל-100 מטר חופשי היא ניצחה עם שיא פאראלימפי של 1:09.67 דקות, לפני קרן לייבוביץ' שסיימה בתוצאה של 1:09.86 דקות והנורווגית סיסיל דראבש שזכתה בארד עם 1:12.29 דקות. במשחה ל-400 מטר חופשי זכתה לונג במדליית זהב נוספת עם שיא פאראלימפי שני של 5:07.88 דקות, ובמשחה שליחות 4X100 זכתה במדליית זהב נוספת, לצידן של ארין פופוביץ', אשלי אואנס וקלי קרולי בתוצאה של 4:40.57 דקות.
ביוגרפיה > בייג'ינג 2008

במשחקים הפאראלימפיים בייג'ינג (2008) זכתה לונג בשש מדליות פאראלימפיות, מהן ארבע מדליות זהב. במשחה ל-100 מטר פרפר זכתה במדליית הזהב עם תוצאה של 1:11.96 דקות, לפני בת ארצה אמנדה אוורלוב שסיימה בזמן של 1:12.16 דקות, והסינית שְׂיָאוצִ'ין גִ'ין שזכתה בארד עם 1:15.32 דקות. במשחה ל-100 מטר חופשי שברה לונג את שיא העולם בשלב המוקדמות עם 1:06.81 דקות, ובשלב הגמר ניצחה בתוצאה של 1:06.91 דקות.
במשחה ל-200 מטר מעורב אישי קבעה לונג שיא עולם בשלב המוקדמות עם 2:42.56 דקות ובשלב הגמר שיפרה אותו שנית והעמידה אותו על 2:41.85 דקות. גם במשחה ל-400 מטר חופשי שברה לונג את שיא העולם בשלב המוקדמות כשעצרה את השעון על 4:47.45 דקות. בשלב הגמר היא ניצחה בתוצאה של 4:50.17 דקות וזכתה במדליית זהב רביעית בבייג'ינג.
על ארבע מדליות הזהב הוסיפה לונג מדליית כסף אחת במשחה ל-100 מטר גב, כשעצרה את השעון על 1:19.56 דקות, ונכנעה לשיא עולם של הבריטית הת'ר פרידריקסן שקבעה 1:16.74 דקות. במשחה ל-100 חזה זכתה במדליית הארד כשסיימה בתוצאה של 1:38.60 דקות, אחרי הסינית חְוָאנְג מִין שעצרה את השעון על 1:35.51 דקות ופופוביץ' שקבעה שיא עולם של 1:31.60 דקות.
ביוגרפיה > לונדון 2012

במשחקים הפאראלימפיים לונדון (2012) זכתה לונג ב-7 מדליות, מהן 5 מדליות זהב. מדליות זהב במשחה ל-400 מטר חופשי עם שיא עולם של 4:42.28 דקות, לפני פרידריקסן שסיימה עם 5:00.50 דקות והאוסטרלית אליוט מדיסון שזכתה בארד עם 5:09.36 דקות., במשחה ל-100 מטר פרפר בשיא פאראלימפי של 1:10.32 דקות. ובמשחה ל-100 מטר חזה בשיא אישי חדש של 1:29.28 דקות.
היא הוסיפה מדליית זהב במשחה ל-200 מטרים מעורב אישי עם שיא פאראלימפי של 2:37.09 דקות, ומדליית זהב במשחה ל-100 מטר חופשי עם שיא עולם של 1:05.63 דקות, לפני פרדריקסן הבריטית שסיימה ב-1:08.07 דקות ומדיסון אליוט שזכתה במדליית הארד עם 1:08.37 דקות. לונג זכתה במשחקים גם במדליית הכסף במשחה ל-100 מטר גב עם תוצאה של 1:18.67 שניות, אחרי פרדריקסן שניצחה את המקצה עם 1:17.00 שניות,
לונג זכתה במדליית כסף נוספת במקצה השליחות ל-4X100 עם 4:24.57, כשנכנעה לשיא עולם של הנבחרת האוסטרלית שניצחה עם 4:20.39 דקות. ובמדליית הארד עם נבחרתה במשחה ל-4X100 מעורב, עם תוצאה של 4:54.13 שניות, אחרי הנבחרת הבריטית שזכתה בכסף עם 4:53.98 דקות והרביעייה האוסטרלית שקטפה את הזהב עם תוצאה של 4:53.95 דקות.
הערות שוליים

↑  ATHENS 2004 Paralympic Games Swimming Women's 100 m Freestyle S8
↑  ATHENS 2004 Paralympic Games Swimming Women's 400 m Freestyle S8
↑  ATHENS 2004 Paralympic Games Swimming Women's 4x100 m Freestyle 34 pts
↑  Beijing 2008 Paralympic Games Swimming Women's 100 m Butterfly S8
↑  Beijing 2008 Paralympic Games Swimming Women's 100 m Freestyle S8
↑  Beijing 2008 Paralympic Games Swimming Women's 200 m Individual Medley SM8
↑  Beijing 2008 Paralympic Games Swimming Women's 400 m Freestyle S8
↑  Beijing 2008 Paralympic Games Swimming Women's 100 m Backstroke S8
↑  Beijing 2008 Paralympic Games Swimming Women's 100 m Breaststroke SB7
↑  Women's 400m Freestyle - S8
↑  Women's 100m Butterfly - S8
↑  Women's 200m Ind. Medley - SM8
↑  Women's 100m Freestyle - S8
↑  Women's 100m Backstroke - S8
↑  Women's 4x100m Freestyle Relay - 34 Points
↑  Women's 4x100m Medley Relay - 34 Points
מירב אחישר

| --- | --- |
אין תמונה חופשית
 ענף מדעי:  פסיכולוגיה
 מוסדות:  האוניברסיטה העברית בירושלים (1 באוקטובר 1997) 
 פרסים והוקרה:  פרס מיכאל ברונו (2006) 
 
מירב אחישר היא פרופסור במרכז אדמונד ספרא לחקר המוח ELSC: מרכז אינטרדיסציפלינרי לחקר המוח באוניברסיטה העברית שבירושלים, לאחר שנים רבות בהן הייתה במחלקה לפסיכולוגיה באוניברסיטה העברית.
פעילות מדעית

תחום מחקרה מתמקד בתפישה ולמידה תפישתית באוכלוסייה הכללית ובאוכלוסיות מיוחדות כמו אנשים על הספקטרום האוטיסטי ודיסלקטים.
פעילות מדעית > תאוריית ההירארכיות ההפוכות (Reverse Hierarchy Theory)

בשיתוף עם שאול הוכשטיין, היא פיתחה תאוריית תפישה ולמידה תפישתית בשם תאוריית ההירארכיות ההפוכות (Reverse Hierarchy Theory): תאוריה זו שינתה את החשיבה המסורתית שתפישה (החוויה המודעת שנוצרת במוח בתגובה לגירויים חיצוניים) תחילתה בעיבוד הראייתי המוקדם, ולכן אנו רואים במהירות תכונות ראייתיות בולטות (כמו קו באוריינטציה חריגה שמעובדת כבר בשלבים מוקדמים של העיבוד הראייתי) ואילו זיהוי אובייקטים אנו תופשים מאוחר יותר. תאוריית ההירארכיות ההפוכות מבדילה בין כיוון עיבוד הגרוי הראייתי (מהפריפריה למרכז) לבין כיוון החוויה התפישתית - שהוא הפוך. החוויה הראשונית מבוססת על אזורי עיבוד גבוהים שהפעלתם משמעה תפיסת אובייקטים, ואילו גישה מודעת לרכיבים דורשת זמן רב יותר של חיפוש לאחור בהירארכית העיבוד הראייתית. תאוריה זו החלה בתאוריית למידה תפישתית (שכיוונה אף הוא מאזורים גבוהים לנמוכים) והורחבה לקשב ותפישה ראייתית ושמיעתית. האוריה זו נעשתה התאוריה הרווחת.
בניתוח חישובי של למידת מיומנויות באוכלוסיות עם קשיים ספציפיים היא מצאה שדינמיקת למידת הגרויים הסביבתיים שונה בדיסלקסיה ובאוטיזם מהדינמיקה באוכלוסייה הכללית. בדיסלקסיה - יש דעיכה מהירה של הזיכרון התפישתי, ואילו באוטיזם השוני הפוך - כשהסביבה משתנה יש עדכון איטי (slow update) של תוכניות וציפיות.
כחברה בוועדה המייעצת של פרויקט שמטרתו פיתוח שיטות לאימון קוגניטיבי ושימור תפקודי המוח לאורך החיים ובמיוחד בזיקנה, היא עוסקת בגיבוש תהליכי עבודה ואימון.
פעילות מדעית > פרס ERC

אחישר זכתה במענק של המועצה האירופאית למחקר ERC על פיתוח מודל נוירו-חישובי שמסביר הצלחה וכישלון ברכישת יכולות תקשורת. המענק מדגיש את חשיבות תרומתה המדעית בתחום.
פעילות מדעית > מחקרים

מחקר שביצעה מצא הבדלים מהותיים בין דיסלקטים ואנשים על הרצף האוטיסטי, כולל חוזקות ייחודיות לכל קבוצה. לדוגמה, בעוד שדיסלקטים טובים בזכירת חוויות אחרונות, אנשים על הרצף האוטיסטי מצטיינים בזכירת חוויות מצטברות לאורך זמן.
במרכז אדמונד ולילי ספרא לחקר מדעי המוח באוניברסיטה העברית בירושלים, עומדת אחישר בראש קבוצה המנסה לאפיין את בעיית הליבה באוטיזם. האפיון הזה הוביל אותה למסקנה שלאוטיסטים יש בעיה של איטיות הסתגלות - שימוש בהקשר כדי לשנות התנהגות. כאשר יש שינוי בסביבתם, הם איטיים בעדכון ההתנהגות שלהם בהתאם, וזה מתבטא בבעיות מוטוריות ובהתנהלות במרחב. כיום לא ידוע עדיין מאיזה חלק של המוח מגיעה האיטיות הזו. פרופ' אחישר מנסה למצוא ולאפיין באמצעות הדמיות את אזורי המוח בהם נעשים העדכונים הללו, כדי שכך נוכל לתת יד מכוונת מדויקת יותר לטיפולים.
במחקר אחר מסבירה אלישר:
באופן מסורתי, תפיסה, זיכרון והיגיון נחקרו בנפרד. אני מעוניינת בקשרים בין פעולות מנטליות אלו ובדינמיקה של הקשרים הללו ככל שאנשים רוכשים מיומנויות חדשות ומתקדמים ברמת הביצוע שלהם. בנוסף, אני בודקת את הבנת המנגנונים שעלולים להשתבש במקרים שבהם רכישת מיומנויות קריאה אינה מתרחשת כצפוי, למרות מאמץ רב.
לקריאה נוספת

The reverse hierarchy theory of visual perceptual learning
הערות שוליים

1 2  Trends in Cognitive Sciences, www.cell.com
↑  האוניברסיטה העברית מחלקה לפסיכולוגיה, באתר psychology.huji.ac.il
↑  עיבוד מידע ואיבוד מידע, באתר מכון דוידסון לחינוך מדעי, ‏2019-01-15
| --- | --- |
בקרת זהויות :  NLI: 987007513470805171  dblp: 02/2732  ORCID: 0000-0001-7694-8111  VIAF: 308263140   WorldCat (עם VIAF): 308263140
בן ג'יפצ'ו

בנג'מין וובורה ג'יפצ'ו (באנגלית:Benjamin Wabura Jipcho;‏ 1 במרץ 1943 – 24 ביולי 2020) היה אתלט קנייתי ורץ למרחקים ארוכים. זכה במדליית כסף אולימפית בריצת 3000 מטר מכשולים (מינכן 1972), במדליות זהב בריצת 5000 מטר ובריצת 3000 מטר מכשולים במשחקי חבר העמים הבריטי (כרייסטצ'רץ' 1974) ובמדליות זהב בריצת 3000 מטר מכשולים ובריצת 5000 מטר במשחקי אפריקה (לאגוס 1973). כמו כן שבר שלוש פעמים את שיא העולם בריצת 3000 מטר מכשולים (1973).
ביוגרפיה

בן ג'יפצ'ו נולד ב-1943 במחוז מאונט אלגון (אנ'), הפרובינציה המערבית (אנ') שבקניה. הקריירה הספורטיבית שלו נמשכה מ-1968 ועד 1974. לאחר פרישתו מספורט תחרותי עבד כמורה ולימד בבתי ספר בקניה.
ב-2017 חלה בסרטן הערמונית והיה בטיפולים עד פטירתו באלדורט (אנ'), קניה ב-2020 לאחר שהתרושש מנכסיו וללא יכולת כספית לממן את הטיפול בו.
קריירה ספורטיבית > 1968

באולימפיאדת מקסיקו סיטי סיים ג'יפצ'ו במקום העשירי בריצת 1500 מטר. נטען לאחר הריצה שג'יפצ'ו משך בתחילת הריצה את בן ארצו וזוכה מדליית הזהב קיפצ'וגה קיינו כדי לנצח את ג'ים ראיין גם במחיר הפסד מדליה. ג'יפצ'ו אף התנצל בפני ראיין על הריצה הטקטית.
באליפות מזרח ומרכז אפריקה (אנ') זכה במדליית זהב בריצת 1500 מטר.
קריירה ספורטיבית > 1969

באליפות מזרח ומרכז אפריקה (אנ') זכה במדליית זהב בריצת ריצת 3000 מטר מכשולים.
קריירה ספורטיבית > 1970

במשחקי חבר העמים הבריטי (אנ') שנערכו באדינבורו, סקוטלנד זכה במדליית כסף בריצת 3000 מטר מכשולים בתוצאה של 8:29.6 דקות אחרי טוני מנינג (אנ') מאוסטרליה (8:26.2 דקות) ולפני עמוס ביווט (8:30.8 דקות). באותה תחרות התמודד גם בריצת 1500 מטר אך נכשל במוקדמות ולא עלה לגמר.
באליפות מזרח ומרכז אפריקה (אנ') זכה במדליית זהב בריצת ריצת 3000 מטר מכשולים.
קריירה ספורטיבית > 1971

באליפות מזרח ומרכז אפריקה (אנ') זכה במדליות זהב בריצת 1500 מטר ובריצת 3000 מטר מכשולים.
קריירה ספורטיבית > 1972

באולימפיאדת מינכן זכה במדליית כסף בריצת 3000 מטר מכשולים בתוצאה של 8:24.6 דקות אחרי בן ארצו קיפצ'וגה קיינו (שיא אולימפי של 8:23.6 דקות) ולפני טפיו קנטנן (אנ') מפינלנד (8:24.8 דקות). כמו כן סיים במקום 32 במוקדמות ריצת 5000 מטר ולא עלה לגמר.
באליפות מזרח ומרכז אפריקה (אנ') זכה במדליית זהב בריצת 5,000 מטר.
קריירה ספורטיבית > 1973

במשחקי אפריקה (אנ') שנערכו בלאגוס, ניגריה זכה בשתי מדליות זהב: בריצת 5000 מטר סיים בתוצאה של 14:07.21 דקות לפני מירוטס איפטר מאתיופיה (14:07.57 דקות) ופול מוזס (אנ') מקניה (14:08.43 דקות) ובריצת 3000 מטר מכשולים סיים בשיא משחקים של 8:20.74 דקות לפני בן ארצו אוונס מוגקה (אנ') (8:26.11 דקות) ויוהנס מוחמד (אנ') מאתיופיה (8:32.86 דקות).
בשנה זו שבר ג'יפצ'ו שלוש פעמים את שיא העולם בריצת 3000 מטר מכשולים: בינואר השיג שיא עולמי של 8:20.8 דקות תוך השוואת שיאו של אנדרס גרדרוד (אנ') משוודיה. ביוני שיפר את שיאו בתחרות בהלסינקי, פינלנד כשקבע 8:19.8 דקות. בהמשך אותו חודש שיפר בשלישית את השיא העולמי כשקבע בתחרות בהלסינקי תוצאה של 8:14.0 דקות (8:13.91 דקות במדידה אלקטרונית). שיא זה נשבר ב-1975 על ידי אנדרס גרדרוד.
קריירה ספורטיבית > 1974

במשחקי חבר העמים הבריטי (אנ') שנערכו בכרייסטצ'רץ', ניו זילנד זכה ג'יפצ'ו בשלוש מדליות: מדליית זהב בריצת 5000 מטר בשיא משחקים של 13:14.4 דקות לפני האנגלים ברנדן פוסטר (אנ') (13:14.6 דקות) ודייב בלק (אנ') (13:23.6 דקות), מדליית זהב בריצת 3000 מטר מכשולים בשיא משחקים של 8:20.67 דקות לפני ג'ון דייוויס (אנ') מויילס (8:24.8 דקות) ובן ארצו אוונס מוגקה (אנ') (8:28.51 דקות) ומדליית ארד בריצת 1500 מטר בתוצאה של 3:33.16 דקות אחרי פילברט ביי (אנ') מטנזניה (שיא עולמי של 3:32.16 דקות) וג'ון ווקר מניו זילנד (3:32.52 דקות).
אותות הערכה

ב-1973 זכה לפרס "אתלט השנה" מטעם עיתון הספורט Track & Field News (אנ')
לקריאה נוספת

Oliver, Brian (2014). The Commonwealth Games: Extraordinary Stories Behind the Medals. A&C Black. p. 99. ISBN 978-1-4729-0732-5
הערות שוליים

↑  מחלתו של בן ג'יפצ'ו, באתר העיתון "סטנדרד", 26 בספטמבר 2019
↑  מותו של בן ג'יפצ'ו, באתר העיתון "סטנדרד", 2020
↑  רובין טוסקין, אגדת האתלטיקה בן ג'יפצ'ו מת, באתר העיתון "סטנדרד", 24 ביולי 2020
↑  Team Tactics at Championship Races, באתר pamakidscoach.wordpress.com, ‏27 ביולי 2010
↑  The Commonwealth Games, באתר גוגל ספרים
| --- | --- |
בקרת זהויות :  World Athletics: 14348335  TePapa: 44289
אלברט ארזי

| --- | --- |

 לידה:  1938 (בן 87 בערך) ביירות, הרפובליקה הלבנונית תחת המנדט הצרפתי 
 ענף מדעי:  ספרות ערבית 
 מקום לימודים:  סורבון 
 מנחה לדוקטורט:  שארל פלה 
 מוסדות:  האוניברסיטה העברית בירושלים 
 מספר צאצאים:  2 
 
אלברט ארזי (נולד ב-28 בדצמבר 1938) הוא פרופסור אמריטוס בחוג לשפה וספרות ערבית שבאוניברסיטה העברית בירושלים.
ביוגרפיה

אלברט ארזי נולד בביירות שבלבנון, שם גדל והתחנך. אביו, סימון, היה פקיד בשגרירות הצרפתית בביירות ואימו, רחל, הייתה עקרת בית. ארזי השלים תואר ראשון בשני חוגים: שפה וספרות ערבית ובשפה וספרות צרפתית באוניברסיטת ליון שבצרפת. לאחר מכן המשיך לתואר שני ושלישי בסורבון שבפריז, בהדרכתו של המזרחן הדגול שארל פלה (Charles Pellat). עבודת הדוקטורט הייתה בנושא שירת ההיתול בתקופת בית עבאס במאות ה-8 וה-9, עליה קיבל ציון מעולה. העבודה הוגשה במרץ 1974 ואושרה ביולי 1974. ארזי עלה לישראל ב-1969 והתמנה באותה שנה למורה בחוג לשפה וספרות ערבית שבאוניברסיטה העברית.  קיבל מינוי של חבר הוראה בדרגת מרצה בשנת 1975 וקיבל מינוי של מרצה ב-1976, התמנה למרצה בכיר באוקטובר 1979, התמנה לפרופסור חבר ב-1983 והתמנה לפרופסור מן המניין ב-1990. פרש לגמלאות במרץ 2006.
אלברט ארזי נשוי לגרסיה מאז שנת 1965 ולהם שני בנים ושתי בנות.
מחקריו

מחקריו של ארזי מתרכזים בשלושה מישורים: השירה הקדם-אסלאם, הפואטיקה של השירה הערבית הקלאסית וספרות האהבה בדור הזהב. כמו כן הוא פרסם מעל 20 ערכים באנציקלופדיה של האסלאם, כולל הערך "שירה" ("Shi‘r") שנחשב לאחד הערכים המרכזיים באנציקלופדיה של האסלאם (הערבים רואים בשירה את גולת הכותרת של יצירתם התרבותית).
מחקריו > השירה הקדם אסלאמית

ארזי עסק בהרחבה רבה בסוגותיה, בנושאיה ובמשמעויותיה של השירה הקדם אסלאמית. כמו כן הקדיש מחקרים ארוכים לנושאים כמו שירת הגבורה, 

השירה התיאורית,

שירת השודדים ושירת הכיסופים למולדת,

במקביל השתדל ארזי לקבוע תיקוף (פריודיזציה) מדויק של היצירה הפיוטית הקדם-איסלאמית ובכך תרם לפתרון סוגיית האותנטיות של יצירה זו.
גולת הכותרת של עבודתו בתחום זה היא הקונקורדנציה לשירה ערבית קדומה, הכוללת את יצירותיהם של שישה משוררים ערבים מן התקופה הקדם-אסלאמית:
 
כרך הקונקורדנציה, המשתרע על פני כ-1700 עמודים, נערך בשיתוף תלמידו של  ארזי, הד"ר סלמן מסאלחה, והוא מכיל כ-4000 בתי שיר שחיברו ששת המשוררים הגדולים בתקופה הפרה-איסלאמית. שני החוקרים  ערכו שתי קונקורדנציות: האחת לשמות כלליים והשנייה לשמות פרטיים. לספר שני מבואות, בערבית ובאנגלית, ובהן מוסברת שיטת מיון הערכים השונים.
בשפה הערבית, המילים השונות (פעלים, שמות עצם ומליות) נגזרות משורש משולש.  כל אלו סודרו בקונקורדנציה לפי השורשים. השמות הפרטיים סודרו בסדר אלפביתי והם מופיעים בקונקורדנציה הכללית, והם מופיעים במקומם כנגזרות בתוך השורש המשולש. בנוסף, הוכן קורפוס ממוחשב המכיל קונקורדנציה ל-25,000 בתי שיר נוספים. 
לבסוף, ראוי לציין את הערכים הרבים אשר באנציקלופדיה של האסלאם,

המוקדשים למשוררים קדם-איסלאמיים ומח'צ'רמון (דור הביניים של משוררים שהיו פעילים בין התקופה הטרום אסלאמית ובין התקופה המוסלמית

).  כגון:
Al-Nābigha al-Dhubyānī
Al- Shammākh b. Ḍirār
Al-Shanfarā
Al- Nābigha al- Dja̔dī
Ta̔ abbaṭa Sharram
̔Urwa b.al-Ward